OpenLLM-France/wikimedia huggingface dataset:
# MTD

MTD té els següents significats:
* Màquina de Turing determinista, màquina de Turing ordinària que especifica els seus paràmetres
* Moviment per la Democràcia de Togo (del seu nom en francès Mouvement Togolais pour la Démocratie), moviment activista històric de Togo
* Dosi tolerable màxima (del seu nom en anglès Maximum Tolerable Dose), mesura de referència de la toxicitat d'una substància
* Motion Trajectory Descriptor, descriptor visual de moviment en seqüències de vídeo
# Teatre romà de Guelma

El Teatre romà de Guelma, ciutat del nord-est d'Algèria, va ser construït el 201, i es basa en una base de terraplens de pedra retallada. El teatre va ser desmantellat progressivament i reconstruït de nou entre 1902 i 1918. L'edifici acull el museu de la ciutat romana de Guelma.

## Enllaços externs

* Fotografies del teatre
# Hot Springs (Dakota del Sud)

Hot Springs (lakota: mni kȟáta; "aigua calenta") és una població dels Estats Units a l'estat de Dakota del Sud. Segons el cens del 2000 tenia 4.129 habitants.

## Demografia

Segons el cens del 2000, Hot Springs tenia 4.129 habitants, 1.704 habitatges, i 962 famílies. La densitat de població era de 547,8 habitants per km².
Dels 1.704 habitatges en un 23,5% hi vivien nens de menys de 18 anys, en un 42% hi vivien parelles casades, en un 10,8% dones solteres, i en un 43,5% no eren unitats familiars. En el 39,8% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,88.
Per edats la població es repartia de la següent manera: un 24% tenia menys de 18 anys, un 6,7% entre 18 i 24, un 19,4% entre 25 i 44, un 25,7% de 45 a 60 i un 24,2% 65 anys o més.
L'edat mediana era de 45 anys. Per cada 100 dones de 18 o més anys hi havia 106,7 homes.
La renda mediana per habitatge era de 27.079 $ i la renda mediana per família de 35.786 $. Els homes tenien una renda mediana de 28.750 $ mentre que les dones 18.333 $. La renda per capita de la població era de 16.618 $. Entorn del 8,1% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ Ullrich, Jan F. New Lakota Dictionary. 2a edició. Bloomington, IN: Lakota Language Consortium, 2014. ISBN 978-0-9761082-9-0 [Consulta: 19 gener 2015]. Arxivat 2016-10-18 a Wayback Machine.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hot Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Hot Springs». American Fact Finder. Oficina del Cens dels Estats Units, 12-01-2010.
# Resolució 1616 del Consell de Seguretat de les Nacions Unides

La Resolució 1616 del Consell de Seguretat de les Nacions Unides fou adoptada per unanimitat el 29 de juliol de 2005. Després de recordar totes les resolucions anteriors sobre la situació a la República Democràtica del Congo, incloses les resolucions 1493 (2003), 1533 (2004), 1552 (2004), 1565 (2004), 1592 (2005) i 1596 (2005), el Consell van ampliar les sancions contra el país per un any més després que les parts pertinents no compleixin les seves demandes.

## Resolució
### Observacions

El Consell va començar reiterant la seva preocupació per la presència de grups armats a l'est de la República Democràtica del Congo, a més del flux d'armes dins i fora del país. Reconeixia les connexions entre l'explotació i el comerç il·legals de recursos naturals i el tràfic d'armes com un dels factors que alimentaven els conflictes a la regió dels Grans Llacs d'Àfrica.

### Actes

Actuant en virtut del Capítol VII de la Carta de les Nacions Unides, el Consell va assenyalar el fet que les parts interessades de la República Democràtica del Congo no complissin les exigències del Consell de Seguretat i, per tant, van ampliar les sancions fins al 31 de juliol de 2006; les mesures serien revisades si es complien les parts.
El secretari general de les Nacions Unides, Kofi Annan, va demanar que es restablís un grup d'experts fins al 31 de gener de 2006 per vigilar l'aplicació de les sancions i el compliment del Consell de Seguretat demandes

## Referències

* ↑ «Security Council maintains sanctions on Democratic Republic of the Congo in light of failure by parties to comply with demands». United Nations, 29-07-2005.
* ↑ IRIN «DRC: Arms embargo extended one more year». GlobalSecurity.org, 01-08-2005.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Conflicte de Kivu
* Conflicte d'Ituri

## Enllaços externs

* PDF Text de la Resolució a UN.org
# Estanyol (Eus)

L'Estanyol és una muntanya de 1.014,4 m alt del límit dels termes comunals d'Eus i Campossí, el primer de la comarca del Conflent, i el segon, de la de la Fenolleda, a la Catalunya del Nord el primer i a Occitània el segon, si bé en una comarca històricament unida a la Catalunya del Nord. És, per tant, un dels límits septentrionals dels Països Catalans. És és a l'extrem septentrional del terme d'Eus i al sud-occidental del de Campossí, a llevant del Coll del Trivi.
A l'Estanyol es va trobar una petita veta d'una varietat rara de turmalina negra, anomenada Schorl, amb la fórmula Na(Fe2+3)Al6(Si6O18)(BO3)3(OH)3(OH). Una peça de 16 cm x 7,3 cm x 6,9 cm procedent de l'Estanyol ha entrat a formar part de la prestigiosa col·lecció de minerals Blue John Mineral Collection, establerta a partir dels minerals trobats inicialment a la mina Blue John, de Castleton, Derbyshire, Anglaterra. Aquesta col·lecció és molt utilitzada en el camp de les adquisicions i intercanvis entre afeccionats a la mineralogia.

## Referències

* ↑ L'Estanyol en els ortofotomapes de l'IGN
* ↑ L'Estanyol a la base de dades de minerals de Mindat.org

## Bibliografia

* Ponsich, Pere; Lloret, Teresa; Gual, Raimon. «Eus». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Toquí cuixagroc verd

El toquí cuixagroc verd (Atlapetes luteoviridis) és un ocell de la família dels passerèl·lids (Passerellidae).

## Hàbitat i distribució

És endèmic de Panamà. Habita el sotabosc de la selva pluvial, clars, zones de matoll, normalment a prop de l'aigua, a les muntanyes de l'oest del país.

## Taxonomia

Fins fa poc estava inclòs dins el gènere Pselliophorus (Pselliophorus luteoviridis) però estudis recents filogenètics (Klicka et al. 2014) mostren que Pselliophorus està inclòs dins d'Atlapetes.
El fet de ser un estudi recent, hi autoritats taxonòmiques que ja reconeixen aquest canvi i d'altres no encara.

## Referències

* ↑ «Toquí cuixagroc verd». Cercaterm. TERMCAT, Centre de Terminologia. Rev. 10/02/2023(català)
* ↑ Klicka, John; Keith Barker, F.; Burns, Kevin J.; Lanyon, Scott M.; Lovette, Irby J. «A comprehensive multilocus assessment of sparrow (Aves: Passerellidae) relationships» (en anglès). Molecular Phylogenetics and Evolution, 77, 01-08-2014, pàg. 177–182. DOI: 10.1016/j.ympev.2014.04.025.
* ↑ «Merge Pselliophorus into Atlapetes» (en anglès americà). American Ornithological Society, 2019. [Consulta: 2 gener 2024].
* ↑ «Yellow-green Finch (Atlapetes luteoviridis)» (en anglès). Avibase. [Consulta: 2 gener 2024].
* ↑ «Master Lists – IOC World Bird List 14.1» (en anglès). IOC. DOI: 10.14344/IOC.ML.14.1. [Consulta: 2 gener 2024].
* ↑ «Atlapetes luteoviridis» (en anglès americà). ITIS. [Consulta: 2 gener 2024].
* ↑ Gill, Frank; Donsker, David. «New World sparrows, bush tanagers» (en anglès). IOC World Bird List v13.2g. [Consulta: 2 gener 2024].
* ↑ «HBW / BirdLife Taxonomic Checklist v8 (current version)» (en anglès). BirdLife Data Zone. [Consulta: 2 gener 2024].
* ↑ «The Howard and Moore Complete Checklist of the Birds of the World, Volume 2: Passerines» (en anglès). [Consulta: 2 gener 2024].
# Tudità

Tudità (en llatí Tuditanus) era el cognomen d'una família plebea de la gens Semprònia. Segons Ateu Pretextat o "Ateu el Filòleg", el nom li va ser donat originalment a un Semproni perquè tenia el cap com un mall (en llatí tudes).
Alguns personatges destacat de la família van ser:
* Marc Semproni Tudità (cònsol 240 aC), cònsol el 240 aC.
* Publi Semproni Tudità, cònsol el 204 aC
* Gai Semproni Tudità (pretor), pretor el 197 aC
* Marc Semproni Tudità (cònsol 185 aC), tribú de la plebs el 193 aC i cònsol el 185 aC
* Gai Semproni Tudità (magistrat), magistrat romà.
* Gai Semproni Tudità (cònsol), cònsol el 129 aC

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1181.
# Torreorgaz

Torreorgaz és un municipi de la província de Càceres, a la comunitat autònoma d'Extremadura (Espanya).

## Geografia física
### Localització

Torreorgaz està situada a 16 km de la capital Càceres, entre els 420 i els 440 msnm d'altitud. El terme municipal se situa en l'extens peneplà Càceres, amb un relleu pràcticament pla, llevat d'algunes ondulacions, compost per pissarra, esquist, grauvaca i granit. Aquests materials han estat exposats a la erosió al llarg de milions d'anys, per això en l'actualitat la regió té aspecte de peneplana.

### Clima

Es caracteritza per un clima mediterrani, de varietat subtropical, on la temperatura mitjana anual és de 15,4 ° C, amb uns hiverns suaus (8,1 ° C de mitjana) i uns estius secs i calorosos (24,1 ° C de mitjana estival), que en ocasions presenten temperatures màximes absolutes que oscil·len els 40 ° C durant el dia. L'oscil·lació tèrmica és de 17,6 ° C, el que provoca una irregularitat anual de les temperatures.

## Demografia

Població de Torreorgaz (1900 – 2009) :
| 1900 | 1950 | 1960 | 1970 | 1975 | 1981 | 1986 | 1987 | 1988 | 1989 |
| 1.130 | 2.153 | 2.147 | 1.406 | 1.372 | 1.231 | 1.448 | 1.454 | 1.475 | 1.482 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 1.498 | 1.423 | 1.459 | 1.472 | 1.490 | 1.533 | 1.604 | --- | 1.571 | 1.615 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 1.665 | 1.665 | 1.670 | 1.664 | 1.672 | 1.713 | 1.728 | 1.747 | -- | -- |
# Tremblois-lès-Carignan

Tremblois-lès-Carignan és un municipi francès situat al departament de les Ardenes i a la regió del Gran Est. L'any 2007 tenia 111 habitants.

## Demografia
### Població

El 2007 la població de fet de Tremblois-lès-Carignan era de 111 persones. Hi havia 50 famílies de les quals 12 eren unipersonals (8 homes vivint sols i 4 dones vivint soles), 15 parelles sense fills i 23 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 47 eren l'habitatge principal de la família, 4 eren segones residències i 4 estaven desocupats. 52 eren cases i 3 eren apartaments. Dels 47 habitatges principals, 30 estaven ocupats pels seus propietaris, 15 estaven llogats i ocupats pels llogaters i 2 estaven cedits a títol gratuït; 3 tenien dues cambres, 9 en tenien tres, 10 en tenien quatre i 26 en tenien cinc o més. 28 habitatges disposaven pel capbaix d'una plaça de pàrquing. A 17 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tremblois-lès-Carignan el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 8 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 4 |
| 0 | 55 a 59 | 4 |
| 0 | 50 a 54 | 8 |
| 8 | 45 a 49 | 4 |
| 12 | 40 a 44 | 8 |
| 0 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 8 | 15 a 19 | 12 |
| 4 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 82 persones, 59 eren actives i 23 eren inactives. De les 59 persones actives 52 estaven ocupades (33 homes i 19 dones) i 7 estaven aturades (3 homes i 4 dones). De les 23 persones inactives 3 estaven jubilades, 6 estaven estudiant i 14 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de serveis.
L'any 2000 a Tremblois-lès-Carignan hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Tremblois-lès-Carignan a l'INSEE.
* Évolution et structure de la population Fitxa amb el detall de dades de Tremblois-lès-Carignan a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Trenton (Carolina del Nord)

Trenton és una població dels Estats Units a l'estat de Carolina del Nord. Segons el cens del 2007 tenia 201 habitants.

## Demografia

Segons el cens del 2000, Trenton tenia 206 habitants, 95 habitatges i 66 famílies. La densitat de població era de 418,6 habitants per km².
Dels 95 habitatges en un 23,2% hi vivien nens de menys de 18 anys, en un 49,5% hi vivien parelles casades, en un 12,6% dones solteres, i en un 29,5% no eren unitats familiars. En el 26,3% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,51.
Per edats la població es repartia de la següent manera: un 20,4% tenia menys de 18 anys, un 5,3% entre 18 i 24, un 22,3% entre 25 i 44, un 26,7% de 45 a 60 i un 25,2% 65 anys o més.
L'edat mediana era de 46 anys. Per cada 100 dones de 18 o més anys hi havia 97,6 homes.
La renda mediana per habitatge era de 35.833 $ i la renda mediana per família de 40.156 $. Els homes tenien una renda mediana de 26.750 $ mentre que les dones 20.625 $. La renda per capita de la població era de 14.774 $. Entorn del 18,8% de les famílies i el 20,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Trenton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Trento (Agusan del Sur)

Trento, oficialment municipi de Trento (en cebuà Lungsod sa Trento; en filipino Bayan ng Trento), és un municipi de la província d'Agusan del Sur a la regió XIII o Caraga, de les Filipines. La població era de 51.565 habitants al cens de 2015.
Trento era antigament un barri de Bunawan anomenat Bahayan (referint-se al palangre de plom d'una xarxa de pesca). El 15 de juny de 1968, esdevingué un municipi separat per la llei No. 5283. El nom de la ciutat deriva del Concili de Trento.

## Referències

* ↑ Census of Population (2015). "Caraga". Total Population by Province, City, Municipality and Barangay. PSA.
* ↑ «Republic Act No. 5283 - An Act Creating the Municipality of Trento, Province of Agusan»
* ↑ «Municipal Profile».
# Turó de la Constitució

El Turó de la Constitució de Johannesburg és la seu de la Cort Constitucional de Sud-àfrica, màxima institució per a la protecció dels drets i llibertats del país. Ubicat sobre l'antic complex penitenciari d'Old Fort, conegut també com a Number Four, fou un històric espai de repressió per on passaren milers de ciutadans abans de la instauració de la democràcia el 1994.
Un gran nombre d'activistes i dirigents polítics, des de Mahatma Gandhi fins a Nelson Mandela, patiren la manca de llibertat en aquest espai. És també una institució cultural amb exposicions permanents i itinerants, amb un servei pedagògic adreçat al públic escolar i a la ciutadania en general. Al Turó de la Constitució s'organitzen també un gran nombre d'actes i esdeveniments amb l'objectiu de fomentar els drets humans i els valors democràtics. És membre de la Coalició Internacional d'Espais de Consciència.

## Història

Sobre un promontori al nord de Johannesburg, Old Fort va ser construït el 1893 com a presó d'alta seguretat. Amb el temps va ser utilitzat com a fort militar i com a espai de repressió, reclusió i abús. Gairebé tots els dirigents polítics importants de la història de Sud-àfrica, així com molts ciutadans atrapats per la xarxa de repressió colonial, l'apartheid i el racisme, van ser empresonats en els edificis d'Old Fort. Els seus murs foren testimoni d'un sistema polític injust, d'una institució penal brutal, del terrorisme d'Estat i la resistència de generacions de presos. El 1995 els jutges de Sud-àfrica varen triar el complex penitenciari com a seu del nou Tribunal Constitucional.

## Referències

* 1 2 3 «Turó de la Constitució». Memorial. Gencat. Arxivat de l'original el 19 de setembre 2016. [Consulta: 8 octubre 2016].
# Tununak

Tununak és una concentració de població designada pel cens dels Estats Units a l'estat d'Alaska. Segons el cens del 2000 tenia 325 habitants.

## Demografia

Segons el cens del 2000, Tununak tenia 325 habitants, 82 habitatges, i 59 famílies La densitat de població era de 2,1 habitants/km².
Dels 82 habitatges en un 47,6% hi vivien nens de menys de 18 anys, en un 50% hi vivien parelles casades, en un 7,3% dones solteres, i en un 28% no eren unitats familiars. En el 23,2% dels habitatges hi vivien persones soles l'1,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,96 i el nombre mitjà de persones que vivien en cada família era de 5.
Per edats la població es repartia de la següent manera: un 42,5% tenia menys de 18 anys, un 10,8% entre 18 i 24, un 26,8% entre 25 i 44, un 12,9% de 45 a 60 i un 7,1% 65 anys o més.
L'edat mediana era de 23 anys. Per cada 100 dones de 18 o més anys hi havia 159,7 homes.
La renda mediana per habitatge era de 25.000 $ i la renda mediana per família de 26.500 $. Els homes tenien una renda mediana de 18.125 $ mentre que les dones 0 $. La renda per capita de la població era de 7.653 $. Aproximadament el 29,6% de les famílies i el 30,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Tununak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Tununak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Turany

Turany és un poble i municipi d'Eslovàquia que es troba a la regió de Žilina, al centre-nord del país. És documentat per primera vegada el 1341.
# Tití de cua blanca

El tití de cua blanca (Plecturocebus discolor) és un primat platirrí de la família dels pitècids. Viu al nord del Perú (departament de Loreto) i l'est de l'Equador, on colonitza les àrees de selva pluvial a les faldes orientals dels Andes. Com ho indica el nom de l'espècie, té la part final de la cua de color blanc brut.
# Manuel Escudé Bartolí

Manuel Escudé Bartolí (Reus, 1 d'octubre de 1856 - Barcelona, 29 de novembre de 1930) va ser un geògraf i estadístic català.
Cursà els estudis de batxillerat a Reus i col·laborà en periòdics locals, especialment a l' Eco del Centro de Lectura i el Diario de Reus. Traslladat a Madrid per a concórrer a unes oposicions de l'Instituto Geográfico y Estadístico, que va guanyar, va ser enviat als serveis d'estadística de les províncies de Girona i Barcelona. El 1902 fou nomenat cap d'estadística de l'ajuntament barceloní; hi fundà l’Anuario Estadístico i el Boletín Municipal. Més tard tingué el mateix càrrec en la Mancomunitat de Catalunya. Publicà un bon nombre d'obres de la seva especialitat: Diccionario estadístico español de los resultados generales del censo de la población (1880), Apuntes para un anuario de estadística comparada (1881) Las Carolinas: descripción geográfica y estadística del archipiélago carolino (1885), Atlas geográfico ibero-americano (1901-1904), Los Municipios de España (1904), i d'altres. Va ser vicesecretari del Foment del Treball Nacional i col·laborador de l' Enciclopèdia Espasa. Un germà seu, Josep Escudé Bartolí, va ser un pintor de certa fama que morí jove.

## Referències

* ↑ Santasusagna, Joaquim. Reus i els reusencs en el renaixement de Catalunya fins al 1900. Reus: Associació d'estudis Reusencs, 1982, p. 234-235.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 228.

## Enllaços externs

* Digitalització de Apuntes para un anuario de estadística comparada
# Teatre romà de Florència

El Teatre romà de Florència es trobava a Florència, sota l'edifici de l'Antic Palau de Gondi, el front de la càvea a la plaça della Signoria i l'escena al llarg de la plaça San Firenze i Via dei Leoni. Les primeres excavacions del teatre es van fer l'any 1876. L'edifici, que data del segle i, tenia capacitat per a 15.000 espectadors.
# Hardaliye

El Hardaliye és una beguda turca a mig camí entre el vi i la şıra. Es fa amb raïm fermentat, però les llavors de mostassa (hardal en turc) que s'hi afegeixen no permeten que el suc del raïm es converteixi en vi. És comú a Trakya, la Turquia europea i part de la Regió de la Màrmara.

## Referències

* ↑ http://arsiv.sabah.com.tr/2009/05/03/pz/haber,0C8B4682BBD44BFA9398ED7D1D99801D.html
* ↑ http://tk.uni-sz.bg/files/E6_et_al.pdf Arxivat 2016-03-03 a Wayback Machine.

## Vegeu també

* Boza
# Cargolet dels cactus

El cargolet dels cactus (Campylorhynchus brunneicapillus) és una espècie d'ocell de la família dels troglodítids (Troglodytidae) que habita els matollars dels deserts, amb cactus o iuca. Des del sud de Califòrnia, sud de Nevada, sud-oest de Utah, Arizona, Nou Mèxic i Texas cap al sud fins al sud de Baixa Califòrnia, Sonora, nord-oest de Sinaloa, Michoacán, Hidalgo i Tamaulipas.

## Referències

* ↑ «Cargolet dels cactus». Cercaterm. TERMCAT, Centre de Terminologia. Rev. 08/07/2013 (català)